**Vienošanās**

**par ekselences programmas datorzinātnē izveidi un ieviešanu Latvijā**

Latvijas Republikas Izglītības un zinātnes ministrija un Ekonomikas ministrija (turpmāk – Ministrijas) un Latvijas vadošās universitātes – Rīgas Tehniskā universitāte un Latvijas Universitāte (turpmāk – Universitātes) -, kā arī Latvijas nozīmīgākās informācijas un komunikācijas tehnoloģiju un finanšu nozares pārstāvošās organizācijas - Latvijas Informācijas un komunikācijas tehnoloģijas asociācija, Finanšu nozares asociācija un Latvijas Informācijas tehnoloģijas klasteris (turpmāk – asociācijas) - un Rīgas Tehniskās universitātes Rīgas Biznesa skolas padomnieku konvents (turpmāk tekstā visi kopā – Puses), Puses vienojas par sadarbību, lai

* Veicinātu efektīvu un modernu partnerību starp nozari, valdību un universitātēm Latvijas tautsaimniecības digitālai transformācijai nepieciešamo cilvēkkapitāla sagatavošanai;
* Veicinātu datorzinātņu augstākās izglītības ilgtspējīgu atbilstību nozaru attīstības vajadzībām,
* Attīstītu starpdisciplināras studiju programmas sadarbībā ar Ņujorkas Štata universitāti Bafalo un citām pasaules vadošajām universitātēm;
* Sagatavotu augsta līmeņa akadēmisko personālu, kas nodrošinās izcilību mācīšanas un mācību procesā, integrējot nozares jaunākās atziņas un pielietojot un attīstot inovatīvas mācīšanas metodes, lai stiprinātu Latvijas augstākās izglītības kvalitāti un starptautisko atpazīstamību;
* Veicinātu datorzinātņu, kā augsti pieprasītas, starpdisciplināras profesijas pievilcību, un nodrošinātu augsta līmeņa speciālistu skaita pieaugumu Latvijā.
* Veicinātu jaunu partnerību izveidi un citu pasākumu īstenošanu tautsaimniecības digitālās transformācijas atbalstam;
* Puses izvērtēs un piesaistīs partnerus, kas papildinās esošās sadarbības redzējumu un ekselenci, tādejādi uzlabojot Latvijas digitālo konkurētspēju un Universitāšu starptautisko atpazīstamību. Par vienošanās koordinēšanu ir atbildīga Ekonomikas ministrija.

Puses vienojas par sadarbību izcilas datorzinātņu bakalaura studiju programmas (turpmāk – programmas) izveidē un ieviešanā Latvijā sākot ar 2019./20. akadēmisko gadu, nodrošinot sekojošo:

1. Universitātes sadarbībā ar Ņujorkas Štata universitāti Bafalo stiprinās akadēmiskā personāla kapacitāti, un turpinās attīstīt nozares un valsts vajadzībām atbilstošu akadēmisko piedāvājumu;
2. Programmas īstenošanu koordinēs Rīgas Tehniskās universitātes Rīgas Biznesa skola;
3. Starptautiskiem standartiem atbilstošai programmas pārraudzīšanai un stratēģiskai attīstībai tiks izveidota programmas padome, kurā Puses piesaistīs ekspertus ar starptautisku akadēmisko un/vai profesionālo pieredzi;
4. Ministrijas sniegs priekšlikumus programmas pilnveidei, lai tā atbilstu tautsaimniecības attīstības vajadzībām, kā arī atbalstīs programmas realizāciju, attīstību un finansējuma piesaisti un valsts veikto investīciju pārraudzību;
5. Asociācijas, sadarbībā ar to biedriem, sniegs priekšlikumus programmas pilnveidei, lai tā atbilstu tautsaimniecības attīstības vajadzībām, kā arī atbalstīs programmas realizāciju, attīstību un finansējuma piesaisti un nozares veikto investīciju pārraudzību.

Šī vienošanās atspoguļo Pušu gribu, bet nav Pusēm juridiski saistoša. Visas domstarpības starp pusēm tiek risinātas pārrunu ceļā, neiesaistot to risināšanā trešās personas.

|  |  |
| --- | --- |
| \_\_\_\_\_\_\_\_\_\_\_\_\_\_**Ilga Šuplinska**Izglītības un zinātnes ministre | \_\_\_\_\_\_\_\_\_\_\_\_\_\_**Ralfs Nemiro**Ekonomikas ministrs |
| \_\_\_\_\_\_\_\_\_\_\_\_\_\_**Indriķis Muižnieks**Latvijas UniversitātesRektors | \_\_\_\_\_\_\_\_\_\_\_\_\_\_**Tālis Juhna**Rīgas Tehniskās universitātesRektora pienākumu izpildītājs |
| \_\_\_\_\_\_\_\_\_\_\_\_\_\_**Sanda Liepiņa**Finanšu nozares asociācijasValdes priekšsēdētāja | \_\_\_\_\_\_\_\_\_\_\_\_\_\_**Signe Bāliņa**Latvijas Informācijas un komunikācijas tehnoloģiju asociācijasPrezidente |
| \_\_\_\_\_\_\_\_\_\_\_\_\_\_\_\_\_\_\_\_\_**Aiga Irmeja**Latvijas Informācijas tehnoloģijas klasteraIzpilddirektora | \_\_\_\_\_\_\_\_\_\_\_\_\_\_**Viesturs Kuļikovskis**Rīgas Tehniskās universitātes Rīgas Biznesa skolasPadomnieku konventaPriekšsēdētāja vietnieks |